Dati konnessi mal-Festa tal-Vitorja fis-Sekli 18 u 19 1769, 7 ta' Settembru il-Ħamis Ħlas ta' 9 Skudi u 2 Tari' għall-ikla ta' filgħaxija ta' lejlet il-Festa, għall-mejda tal-Baruni, saċerdoti oħra, il-kok u spejjeż oħrajn. 1770, 9 ta' Settembru il-Ħadd 1 Ħlas ta' 2 Skudi u 6 Tari' għall-mejda u għaċ-ċena tas- saċerdoti li ħadu sehem fil-Festa tad-Dedikazzjoni jew tal-Vittoria. Ta' min jinnota li żgur sa minn din is-sena kien diġa' beda jintuża t-titlu tal-'Vittoria', probabilment qabel ukoll. Ħlas ta' 56 Skud u 2 Tari lil Giovanni Vella għal-logħob tan-nar fil-festa tal-Konsagrazzjoni u Titulari skond l- irċevuta numru 12. Sar ħlas ta' 8 Skudi u 7 Tari' għax- xiri ta' porvli għall-ħruq tal-murtaletti u ta' raġel biex jisparahom. Munita ta' 15-il Tari jew Irbiegħi ta' żmien il-Gran Mastru Hompesch Kitba ta' Jimmv Muscat 1812, 8 ta' Settembru it-Tlieta Il-Prokuratur Lorenzo Mangion ħallas 336 Skud, 4 Tari' u 10 Grani għall-mużiċisti, saċerdot u persuna oħra, ikel, dgħajsa, kaless, logħob tan-nar u affarijiet oħra għall- erbat ijiem tal-festa tal-Vitorja. Damu erbat ijiem flok tlieta minħabba l-maltemp. 1813 Il-festa tal-Vitorja ma saritx minħabba l-Pesta. Il-Prokuratur Lorenzo Mangion ħallas 31 Skud, 3 Tari' u 10 Grani għaċ-ċena ta' lejlet il-festa fejn ħadu sehem is- saċerdot, il-mużiċisti u oħrajn. Tħallsu 15-il Skud għall- ġarr ta' Banda Mużikali li ħadet sehem fil-festa tal-Vitorja. Magħha kien hemm kuntrabaxx li kien inġarr permezz ta' kaless li sewa 2 Skudi u 6 Tari' oħra. 1815, 7 ta' Settembru il-Ħamis Intefqu 2 Skudi biex inxtara t-tiben ħalli dawk in-nies involuti fix-xogħol tal-festa jkollhom fuq xhiex jorqdu. Dawn il-ħaddiema, li x'aktarx kienu jiġu minn barra l-Mellieħa, kienu jingħataw il-kafe u ċ-ċikkulata biex jixorbu waqt il-preparamenti tagħhom għall-festa. Intefqu 7 Skudi, 4 Tari' u 10 Grani biex inxtrat murga jew żejt qadim qisu xaħam u oġġetti oħra biex jinxtegħlu 100 fjakkola għall-Festa tat-Titular. 1830, 10 ta' Settembru il-Ġimgħa Inġabu 2 kantanti (kanturi) qassisin mill-Mosta għall- quddiesa tad-Dedikazzjoni, Vespri u l-quddiesa kantata tal-Vitorja. Dawn tħallsu 6 Skudi bejniethom skond dok. Tħallsu 8 Skudi lil żewġ kanturi oħra flimkien ma' l- organista, skond dok. 1848, 8 ta' Settembru il-Ġimgħa Il-Prokuratur tas-Santwarju Dun Ġużepp Baldacchino ħallas 18-il Skud u 6 Tari' lil Antonio Ciangura u l-Banda tiegħu u 14-il Skud lil Dun Ġiovanni Sammut tal-kleru u l-orgni. Fis-snin ta' wara baqgħu jitħallsu wkoll l-istess Antonio Ciangura u l-organista. 1853, 4 ta' Settembru il-Ħadd Il-Kappillan Baldacchino għamel Supplika lill-Isqof Publiju Sant biex ikun jista' jaċċetta d-donazzjoni ta' statwa li tirrapreżenta t-twelid ta' Marija mingħand is-Saċerdot Giuseppe Di Stefano ħalli tintuża bħala t-titular tas- Santwarju. Is-Saċerdot Di Stefano obbliga ruħu li kull sena jħallas għall-ispejjeż li jistgħu jsiru aċċidentalment lill-istess statwa u wkoll spejjeż oħrajn fil-jum tal-festa tan-Nativita' tal-Madonna. 1853, 6 ta' Settembru it-Tlieta Tlestiet l-istatwa li tirrapreżenta t-Twelid ta' Marija mill- iskultur Pietru Pawl Azzopardi (20.4.1791 - 24.10.1875) fil-ħanut tiegħu fnumru 7 Triq il-Punent, Valletta. Din kienet rigal mogħti lill-Parroċċa tal-Mellieħa minn Dun Giuseppe Di Stefano. L-istatwa ġiet meħuda mill-post fejn inħadmet u tpoġġiet fil-Knisja tal-Karmnu fil-Belt Valletta fejn ġiet imbierka mill-Isqof Publiju Sant. Fl-istess jum għadd ta' Melliħin ġarrew l-istatwa lejn il-Mellieħa. Telqu mill-Belt wara nofsinhar u waslu l-Mellieħa għall- ħabta ta' l-10 ta' bil-lejl, akkumpanjati minn ħafna devoti Melliħin jgħidu r-Rużarju u l-Litanija tal-Madonna mix- Xagħra ta' Barra sas-Santwarju. 1857, 9 ta' Settembru l-Erbgħa Il-Banda taħt Antonio Ciangura għall-festa tħallset 25 Skud waqt li l-armar tal-palk għall-Banda mtella' minn Vin. Zammit sewa 10 Tari u 16-il-Gran. Għalhekk wieħed jista' jikkonferma li fil-festa tal-Vitorja fil-Mellieħa kienet issir attivita' mużikali esterna b'mod organiżżat. Matul il-Ġimgħa tal-Festa tal-Vitorja Żgur li matul dawn is-seba' snin ta' hawn fuq u bi preparazzjoni għall-Festa tal-Vitorja, is-suldati tat- Torri Sant Agata jew Torri Aħmar kienu jiġu jnaddfu l-gandlieri l-kbar u ż-żgħar tar-ram u tal-bronż, lampieri u brazzi tar-ram, oġġetti tal-fidda u affarijiet oħra. Ta' dan ix-xogħol, li kien isir fis-Santwarju tal-Madonna tal- Mellieħa, huma kienu jitħallsu b'kollox bejn 3 u 5 Skudi kull darba. Fis-sena 1861 ġew imhallsa wkoll 6 Irbiegħi lil Michele Vella 'Ta lisuet', mill-Mellieħa, tat-trasport ta' l-istess suldati. 1861, 6 ta' Settembru il-Ġimgħa Fil-festi tal-Vitorja l-Banda ta' Antonio Ciangura tħalsset 25 Skud. Il-mużika waqt il-funzjoni kienet ta' Ġiuseppe Tonna li tħallas 60 Skud. F'din l-istess festa tal-Vitorja, wara d-daqq tas-Serenata, il-bandisti xorbu flixkun inbid li sewa 10 Tari' u 16-il Gran.